สวยสตรอง
เห็นเป็นสาวสวย ผอมเพรียว ดูนุ่มนิ่ม
13 ม.ค. 2560

เห็นเป็นสาวสวย ผอมเพรียว ดูนุ่มนิ่ม
แต่ประมาทไม่ได้ เพราะตัวตนที่แท้จริงของ เอมี่-รพีพร วงศ์ทองคำ ผู้ช่วยผู้อำนวยการอาวุโส ฝ่ายสื่อสารองค์กร เอไอเอ ประเทศไทย แอบซ่อนความแข็งแกร่ง สตรอง ผิดรูปเอวบางร่างน้อย
น้ำท่วมใต้คราวนี้ นอกจากเอมี่ จะแพ็ก มาม่า ปลากระป๋อง นม ข้าว ขนม กระดาษ ลงในถุงยังชีพ เพื่อนำไปช่วยเหลือพี่น้องชาวใต้ที่ยังเดือดร้อนจากน้ำท่วมหนัก เธอยังไล่เก็บถุงยังชีพที่จิตอาสาแพ็กเสร็จ ขนไปยังจุดมัดถุง
ภาพเอมี่ที่ 2 มือหิ้วถุงยังชีพข้างละ 2 ถุง น้ำหนักรวมแล้วเกือบ 5 กิโลกรัม เหงื่อไหลพลั่ก พิสูจน์ว่า เธอสตรองของจริง ไม่ห่วงสวยอีกต่างหาก แถมการทรงตัวยังเยี่ยม เพราะเธอเดินบนรองเท้าส้นตึกสูง 4 นิ้ว ตลอดชั่วโมงเศษ โดยไม่มีแอบพัก
ใครอยากรู้เคล็ดลับความสตรอง และการทรงตัวขั้นเทพ ไปแอบถามกันเองนะจ๊ะ